96/469/EY: Komission päätös, tehty 30 päivänä heinäkuuta 1996, syövän ehkäisemisen neuvoa-antavan komitean perustamisesta (ETA:n kannalta merkityksellinen teksti)



Virallinen lehti nro L 192 , 02/08/1996 s. 0031 - 0032



KOMISSION PÄÄTÖS, tehty 30 päivänä heinäkuuta 1996, syövän ehkäisemisen neuvoa-antavan komitean perustamisesta (ETA:n kannalta merkityksellinen teksti) (96/469/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, sekä katsoo, että yhteisön on myötävaikutettava ihmisten terveyden korkeatasoisen suojelun toteuttamiseen rohkaisemalla jäsenvaltioiden välistä yhteistyötä ja tarvittaessa tukemalla niiden toimintaa, yhteisön toiminta suuntautuu tautien, mukaan lukien syövän, ehkäisemiseen edistämällä niiden syiden ja leviämisen tutkimusta sekä terveysvalistusta ja -kasvatusta, korkean tason syöpäasiantuntijoiden kokouksia on järjestetty vuodesta 1986 alkaen "Eurooppa syöpää vastaan" -ohjelmaan liittyen; nämä syöpäasiantuntijat ovat muodostaneet ryhmän, joka neuvoo komissiota syövän ehkäisemiseen liittyvissä tieteellisissä näkökohdissa, 7 päivänä heinäkuuta 1986 annetussa neuvoston päätöslauselmassa (1) otetaan huomioon syöpäasiantuntijoiden tilapäisen komitean esittämät ensimmäisen syöväntorjunnan toimintaohjelman valmistelua koskevat päätelmät (2), neuvoston kokouksen 17 päivänä toukokuuta 1990 yhteydessä tehdyssä neuvoston ja jäsenvaltioiden hallitusten edustajien päätöksessä 90/238/Euratom, EHTY, ETY "Eurooppa syöpää vastaan" -ohjelmaan liittyvän vuosia 1990-1994 koskevan toimintasuunnitelman hyväksymisestä (3) lausutaan, että komission on syytä tehdä läheistä yhteistyötä syövän ehkäisemisen asiantuntijoiden kanssa pantaessa ohjelmaa täytäntöön, kolmannen syöväntorjunnan toimintaohjelman vuosiksi 1996-2000 hyväksymisestä tehty Euroopan parlamentin ja neuvoston päätös N:o 646/96/EY (4) suuntautuu syövän ehkäisemiseen perustamissopimuksen 3 artiklan o kohdan ja 129 artiklan mukaisesti, kyseisen päätöksen johdanto-osan perustelukappaleissa todetaan, että komissio toimii yhdessä tieteellisten asiantuntijoiden kanssa saadakseen käyttöönsä kaiken tarpeellisen tieteellisen tiedon, on tärkeää vahvistaa komission päätöstenteon tieteellistä perustaa, selvyyden ja oikeusvarmuuden vuoksi on tarpeen, että tämän ryhmän olemassaolo virallistetaan, sen jäsenistön koostumuksessa olisi otettava huomioon se kehitys, joka on syntynyt "Eurooppa syöpää vastaan" -ohjelman suunnassa ja alassa kolmannen syöväntorjunnan toimintaohjelman yhteydessä, ja korkean tason eurooppalaisilta asiantuntijoilta tulevan syövän ehkäisemiseen liittyvän tieteellisen neuvonannon jatkuva saatavuus olisi varmistettava komission perustaman neuvoa-antavan komitean kautta, ON PÄÄTTÄNYT SEURAAVAA: 1 artikla Komissio perustaa syövän ehkäisemisen neuvoa-antavan komitean, jäljempänä `komitea`. Komiteassa on enintään viisitoista jäsentä. 2 artikla Komitea voi antaa komissiolle lausuntoja kaikista seuraavista seikoista: - syöpään liittyvät tiedot, mukaan lukien epidemiologia - syövän havaitseminen varhaisessa vaiheessa ja syövän seulonta - yleisölle tiedottaminen syövän ehkäisystä - kouluissa tapahtuvan terveyskasvatuksen syöpään liittyvät näkökohdat - laadunvarmistusmenettelyt syövän hallinnassa, mukaan lukien syöpäpotilaiden elämänlaatuun liittyvät seikat - Biomed-ohjelman ja muiden tutkimustoimien syöpää koskevaan perustutkimukseen ja kliiniseen tutkimukseen perustuvat ehkäisemiseen liittyvät näkökohdat - terveysalan ammattilaisten kouluttaminen syöpään liittyvissä asioissa. 3 artikla 1. Komitea antaa lausunnon komission yksiköiden edustajien esittämän lausuntopyynnön mukaisesti. Komission yksiköiden edustajat voivat lausuntopyyntönsä esittämisen yhteydessä vahvistaa lausunnon antamiselle määräajan. 2. Komitea ei omasta aloitteestaan anna lausuntoja seikoista, jotka kuuluvat komission yhteyteen kuuluvien muiden tiedekomiteoiden vastuulle. 3. Komitea pyrkii antamaan suosituksensa yksimielisesti. Komitean käymistä keskusteluista ei äänestetä. 4. Mikäli pyydetty lausunto on syntynyt komitean jäsenten yksimielisestä sopimuksesta, jäsenet laativat yhteiset päätelmänsä. Jollei yksimieliseen sopimukseen ole päästy, komitean käymien keskustelujen aikana esitetyt erilaiset kannat kirjataan komission yksiköiden edustajien valvonnassa laadittuun kertomukseen. 4 artikla Komissio nimeää komitean jäsenet erittäin pätevistä asiantuntijoista, jotka ovat päteviä 2 artiklassa tarkoitetuilla aloilla. 5 artikla Komitea valitsee keskuudestaan puheenjohtajan ja kaksi varapuheenjohtajaa. Valinta tapahtuu läsnäolevien jäsenten kahden kolmasosan enemmistöllä. 6 artikla 1. Komitean jäsenten toimikausi on 3 vuotta. Heidät voidaan nimetä uudeksi toimikaudeksi. Komitean puheenjohtajaa ja varapuheenjohtajia ei kuitenkaan voida välittömästi valita uudelleen sen jälkeen, kun he ovat hoitaneet tehtäväänsä kahden peräkkäisen kolmen vuoden pituisen toimikauden ajan. Toimikauden päätyttyä komitean jäsenet voivat jäädä toimeensa siihen asti, kunnes heidän toimikautensa jatkuminen vahvistetaan tai heidän tilalleen tulee uusi jäsen. Tehtävistä ei makseta palkkaa. 2. Jos komitean jäsen ei kykene täyttämään toimeaan tai jos hän eroaa vapaaehtoisesti, hänen tilalleen voi tulla toinen henkilö hänen toimikautensa loppuajaksi joko 4 tai 5 artiklassa tarkoitetun menettelyn mukaisesti. 7 artikla Komissio julkaisee komitean jäsenluettelon joka kolmas vuosi tiedoksi Euroopan yhteisöjen virallisessa lehdessä. 8 artikla 1. Komitea voi muodostaa työryhmiä käsittelemään joitakin 2 artiklassa tarkoitettuihin aloihin liittyviä erityisseikkoja; työryhmän puheenjohtajana toimii yksi sen jäsenistä ja se muodostuu enintään viidestä erittäin pätevästä tieteellisestä asiantuntijasta. Työryhmiä voi kerrallaan olla toiminnassa enintään viisi. 2. Toimeksiannon työryhmille antaa komitea. 9 artikla 1. Komitea ja työryhmät kokoontuvat komission yksiköiden edustajan kutsusta tavallisesti komission toimipaikassa. 2. Komission yksiköiden edustaja sekä komission virkamiehet ja muut henkilöstöön kuuluvat, joita asia koskee, voivat osallistua komitean ja työryhmien kokouksiin. 3. Komission yksiköiden edustaja voi kutsua kokouksiin väliaikaisesti tai pysyvästi tarkkailijoiksi sellaisia henkilöitä, joilla on erityistä asiantuntemusta kyseessä olevasta asiasta. 4. Komission yksiköt huolehtivat komitean ja sen työryhmien sihteeripalveluista. 10 artikla Komitean jäsenet eivät saa ilmaista tietoja, jotka ovat tulleet heidän tietoonsa komitean työssä, jos komission yksiköiden edustaja ilmoittaa heille, että pyydetty lausunto liittyy luottamukselliseen aineistoon, edellä sanotun kuitenkaan rajoittamatta perustamissopimuksen 214 artiklan soveltamista. Tässä tapauksessa ainoastaan komitean jäsenet ja komission yksiköiden edustajat osallistuvat kokouksiin. 11 artikla Tämä päätös tulee voimaan sinä päivänä, jona se julkaistaan Euroopan yhteisöjen virallisessa lehdessä. Tehty Brysselissä 30 päivänä heinäkuuta 1996. Komission puolesta Pádraig FLYNN Komission jäsen (1) EYVL N:o C 184, 23.7.1986, s. 19 (2) Neuvoston päätös 88/351/ETY, EYVL N:o L 160, 28.6.1988, s. 52 (3) EYVL N:o L 137, 30.5.1990, s. 31 (4) EYVL N:o L 95, 16.4.1996, s. 9